Ivan Hirka

Brigádny generál Ing. Ivan Hirka (* 30. decembra 1960, Velké Meziříčí, Česko-Slovensko) je slovenský generál, od augusta 2014 náčelník štábu strategického plánovania Generálneho štábu OS SR. Po začiatkoch v rádiovom vojsku pôsobil a pôsobí na významných veliteľských a štábnych postoch v Ozbrojených silách SR. Bol veliteľom 1. mechanizovanej brigády. Do prvej generálskej hodnosti brigádny generál bol prezidentom Gašparovičom vymenovaný v septembri 2009.

Život a vzdelanie 
Po absolvovaní Odborného učilištia Zbrojovky v Brne absolvoval jednoročný maturitný kurz v Liptovskom Mikuláši v roku 1980. V roku 1984 vyštudoval VVTŠ Liptovský Mikuláš, odbor spojovací.

Začiatky vojenskej kariéry 
Ivan Hirka svoju vojenskú kariéru začal ako veliteľ čaty 4. rádiového práporu REB 4. armády ZVO v roku 1984, o štyri roky neskôr bol veliteľ roty rušenia VKV 4. rádiového práporu 4. armády ZVO a v rokoch 1990 až 1992 dôstojník pre mobilizačné veci 4. zmiešaného pluku REB 4. armády ZVO. V rokoch 1992 až 2001 pôsobil ako náčelník štábu najprv 3. zmiešaného pluku REB a potom 5. pluku REB, najskôr Česko-slovenskej armády, neskôr Armády Slovenskej republiky. V rokoch 2001 až 2002 bol zástupcom veliteľa 5. pluku.

Veliteľské fukcie, štábne funkcie a zahraničné pôsobenie 
 2002 – 2004 sa zúčastnil vojenskej misie Mierových síl OSN UNFICYP na Cypre. Pôsobil vo funkcii veliteľ práporu sektorového veliteľstva jednotky Mierových síl.
 2004 – 2005 náčelník oddelenia strategického plánovania, odbor požiadaviek a dlhodobého plánovania, Štáb požiadaviek a dlhodobého plánovania  Generálneho štábu OS SR.
 2005 – náčelník odboru požiadaviek a dlhodobého plánovania, Štáb požiadaviek a dlhodobého plánovania GŠ OS SR.
 2006 – veliteľ centra riadenia operácií, Štáb riadenia operácií GŠ OS SR
 2008 – 21. júl 2011 veliteľ 1. mechanizovanej brigády. V roku 2010 s brigádou uskutočnil voliteľsko-štábne cvičenie Joint Goal.
 júl 2014 Národný vojenský predstaviteľ pri Najvyššom veliteľstve Spojeneckých síl v Európe v belgickom Monse.
 júl 2014 – náčelník štábu strategicého plánovania Generálneho štábu OS SR, na zahraničnom poste ho vystriedal dovtedajší náčelník štábu strategického plánovania Josef Pokorný.

Referencie 

Príslušníci Ozbrojených síl Slovenskej republiky

Slovenskí generáli
Velitelia 1. mechanizovanej brigády
Slovenskí diplomati
Slovenskí vojenskí diplomati